
NACIONALINĖS ŠVIETIMO AGENTŪROS
DIREKTORIUS

ĮSAKYMAS
DĖL ŠVIETIMO TEIKĖJŲ (IŠSKYRUS AUKŠTĄSIAS MOKYKLAS) VEIKLOS PLANINIŲ PATIKRINIMŲ TAISYKLIŲ PATVIRTINIMO

2023 m. gruodžio 22 d. Nr. VK-838
Vilnius

Vadovaudamasi Lietuvos Respublikos viešojo administravimo įstatymo 23 straipsniu, 33 straipsnio 2 dalimi, Lietuvos Respublikos švietimo įstatymo 564 straipsnio 4 punktu, 64 straipsnio 3 dalimi, Nacionalinės švietimo agentūros nuostatų, patvirtintų Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-573 „Dėl Nacionalinės švietimo agentūros nuostatų patvirtinimo“, 13.4 papunkčiu: 
1.  Tvirtinu Švietimo teikėjų (išskyrus aukštąsias mokyklas) veiklos planinių patikrinimų taisykles (pridedama). 
2.  Nustatau, kad šis įsakymas įsigalioja 2024 m. sausio 2 d.


Direktorė 	                                                                                                        Rūta Krasauskienė

PATVIRTINTA 
Nacionalinės švietimo agentūros direktoriaus 
2023 m. gruodžio 22 d. įsakymu Nr. VK-838


ŠVIETIMO TEIKĖJŲ (IŠSKYRUS AUKŠTĄSIAS MOKYKLAS) VEIKLOS PLANINIŲ PATIKRINIMŲ TAISYKLĖS

I SKYRIUS
BENDROSIOS NUOSTATOS

1.	Švietimo teikėjų (išskyrus aukštąsias mokyklas) veiklos planinių patikrinimų taisyklės (toliau – Taisyklės) reglamentuoja Nacionalinės švietimo agentūros (toliau – Agentūra) Kokybės vertinimo departamento (toliau – Departamentas) vykdomų švietimo teikėjų veiklos planinių patikrinimų atlikimo pagrindus, tvarką, trukmę, vykdant valstybinę švietimo teikėjų veiklos priežiūrą. Taisyklės taikomos švietimo teikėjų, vykdančių formaliojo švietimo (išskyrus aukštojo mokslo studijų programas) ir neformaliojo švietimo programas (toliau – švietimo teikėjas), tarp jų ir švietimo teikėjų, turinčių licencijas vykdyti formalųjį profesinį mokymą, ir švietimo teikėjų, turinčių sutikimą vykdyti užsienio valstybių ir tarptautinių organizacijų švietimo programas (išskyrus aukštojo mokslo studijų programas), veiklos planiniams patikrinimams planuoti, organizuoti, vykdyti, rezultatams įforminti.
2.	Švietimo teikėjų veiklos planiniai patikrinimai atliekami vadovaujantis Lietuvos Respublikos viešojo administravimo įstatymu (toliau – Viešojo administravimo įstatymas), Lietuvos Respublikos švietimo įstatymu (toliau – Švietimo įstatymas), Lietuvos Respublikos profesinio mokymo įstatymu (toliau – Profesinio mokymo įstatymas), Lietuvos Respublikos neformaliojo suaugusiųjų švietimo ir tęstinio mokymosi įstatymu (toliau – Neformaliojo suaugusiųjų švietimo ir tęstinio mokymosi įstatymas), Formaliojo profesinio mokymo licencijavimo taisyklėmis, patvirtintomis Lietuvos Respublikos švietimo, mokslo ir sporto ministro 2023 m. rugpjūčio 25 d. įsakymu Nr. V-1102 „Dėl Formaliojo profesinio mokymo licencijavimo taisyklių patvirtinimo“ (toliau – Formaliojo profesinio mokymo licencijavimo taisyklės), Sutikimo vykdyti užsienio valstybių ir tarptautinių organizacijų švietimo programas (išskyrus aukštojo mokslo studijų programas) išdavimo, galiojimo sustabdymo ir galiojimo panaikinimo tvarkos aprašu, patvirtintu Lietuvos Respublikos Vyriausybės 2012 m. birželio 6 d. nutarimu Nr. 649 „Dėl Sutikimo vykdyti užsienio valstybių ir tarptautinių organizacijų švietimo programas (išskyrus aukštojo mokslo studijų programas) išdavimo, galiojimo sustabdymo ir galiojimo panaikinimo tvarkos aprašo patvirtinimo“ (toliau – Sutikimo vykdyti užsienio valstybių ir tarptautinių organizacijų švietimo programas (išskyrus aukštojo mokslo studijų programas) išdavimo, galiojimo sustabdymo įgaliojimo panaikinimo tvarkos aprašas), Departamento nuostatais, patvirtintais Agentūros direktoriaus 2023 m. birželio 28 d. įsakymu Nr. VK-488 „Dėl Kokybės vertinimo departamento nuostatų patvirtinimo“, kitais teisės aktais ir šiomis Taisyklėmis. 
3.	Švietimo teikėjų veiklos planiniams patikrinimams atlikti gali būti pasitelkiami kitų Agentūros padalinių valstybės tarnautojai, viešojo administravimo subjektų ir švietimo pagalbos įstaigų specialistai, švietimo srities ekspertai, švietimo įstaigų vadovai. 
4.	Taisyklėse vartojamos sąvokos atitinka Švietimo įstatyme, Profesinio mokymo įstatyme, Neformaliojo suaugusiųjų švietimo ir tęstinio mokymosi įstatyme, Viešojo administravimo įstatyme vartojamas sąvokas.
5.	Švietimo teikėjų veiklos planiniai patikrinimai planuojami ir atliekami vadovaujantis Viešojo administravimo įstatyme nustatytais viešojo administravimo ir ūkio subjektų veiklos priežiūros principais. 

II SKYRIUS
ŠVIETIMO TEIKĖJŲ VEIKLOS PLANINIŲ PATIKRINIMŲ TIKSLAS IR
ATLIKIMO PAGRINDAI

6.	Švietimo teikėjų veiklos planinių patikrinimų tikslas – nustatyti, kaip švietimo teikėjai laikosi teisės aktų, reglamentuojančių švietimą, reikalavimų, vertinti informaciją ir duomenis apie švietimo teikėją, teikti jam metodinę pagalbą. 
7.	Švietimo teikėjo veikla gali būti tikrinama jo veiklos vykdymo vietoje arba nuotoliniu būdu. Švietimo teikėjo veiklos nuotolinis patikrinimas atliekamas naudojant skelbiamą informaciją ir duomenis, sukauptus Švietimo valdymo informacinės sistemos (ŠVIS), Atviros informavimo, konsultavimo ir orientavimo sistemos (AIKOS), Kvalifikacijų ir profesinio mokymo plėtros centro (KPMPC), Studijų kokybės vertinimo centro (SKVC) duomenų bazėse, Mokinių, Pedagogų registruose, švietimo teikėjo interneto svetainėje, teisės aktų registre (TAR), kitose duomenų bazėse bei registruose ir švietimo teikėjo elektroniniu būdu pateiktus dokumentus.
8.	Švietimo teikėjų veiklos planiniai patikrinimai apima:  
8.1.	patikrinimus, pagal kuriuos švietimo teikėjams teikiama pagalba dėl švietimo teikėjų vykdomos veiklos tobulinimo, – išorinį vertinimą; 
8.2.	patikrinimus, kuriais remiantis priimami sprendimai dėl leidimo švietimo teikėjams vykdyti tam tikrą veiklą – vidurinio ugdymo programų ir institucijų, vykdančių mokytojų ir švietimo pagalbą teikiančių specialistų kvalifikacijos tobulinimą (toliau – švietimo centrai), akreditacijas ar kitus teisės aktais nustatytus vertinimus;
8.3.	patikrinimus, kuriais yra vertinama, ar švietimo teikėjai laikosi tam tikrų teisės aktų reikalavimų.
9.	Departamento Vertinimo organizavimo skyrius organizuoja ir koordinuoja metinio švietimo teikėjų veiklos planinių patikrinimų plano (toliau – Patikrinimų planas) parengimą. Patikrinimų planas (forma pateikta Taisyklių 1 priede) kasmet iki vasario 1 d. teikiamas tvirtinti Agentūros direktoriui.  
10.	Švietimo teikėjų veiklos Patikrinimų planas rengiamas, atsižvelgiant į Agentūros strateginiame plane ir metų veiklos plane iškeltus tikslus ir uždavinius, švietimo aktualijas, teisės aktų ir administracinių sprendimų atitikčiai patikrinti reikalavimus, Lietuvos Respublikos švietimo, mokslo ir sporto ministro, Lietuvos Respublikos švietimo, mokslo ir sporto ministerijos pavedimus.
11.	Švietimo teikėjai į Patikrinimų planą įtraukiami:
11.1.	veiklos išoriniam vertinimui atlikti – vadovaujantis Lietuvos Respublikos švietimo, mokslo ir sporto ministro patvirtintu Ikimokyklinio ir (ar) priešmokyklinio ugdymo programas vykdančių mokyklų, kuriose bus atliekamas išorinis vertinimas, tvarkaraščiu; Bendrojo ugdymo programas vykdančių mokyklų, kuriose bus atliekamas išorinis vertinimas, tvarkaraščiu;
11.2.	veiklos išoriniam rizikos vertinimui atlikti – vadovaujantis Mokyklų, vykdančių bendrojo ugdymo programas, atrankos kriterijais veiklos išoriniam rizikos vertinimui, patvirtintais Lietuvos Respublikos švietimo, mokslo ir sporto ministro 2022 m. gegužės 4 d. įsakymu Nr. V-692 „Dėl Mokyklų, vykdančių bendrojo ugdymo programas, atrankos kriterijų veiklos išoriniam rizikos vertinimui patvirtinimo“; 
11.3.	vidurinio ugdymo programai akredituoti – vadovaujantis Lietuvos Respublikos švietimo, mokslo ir sporto ministro patvirtintu Vidurinio ugdymo programų, įgyvendinamų mokyklose, akreditavimo planu;
11.4.	švietimo centrams akredituoti – vadovaujantis Agentūros direktoriaus patvirtintu akreditavimo planu (švietimo centrų prašymu);
11.5.	Taisyklių 8.3 papunktyje nurodytiems patikrinimams atlikti – nustačius didelę švietimo teikėjo veiklos riziką, kurią įvertina Departamento Švietimo teikėjų veiklos vertinimo rizikos skyrius. 
12.	Agentūros direktoriaus patvirtintas Patikrinimų planas gali būti keičiamas (tikslinamas) kas pusmetį, įvertinus praėjusio pusmečio švietimo teikėjų veiklos patikrinimų rezultatus, atsiradus išorinių veiksnių, turinčių įtakos suplanuotiems veiksmams (priemonėms).
13.	Agentūros direktoriaus patvirtintas ar pakeistas Patikrinimų planas skelbiamas per 3 darbo dienas Agentūros interneto svetainėje (www.nsa.smm.lt).

III SKYRIUS
ŠVIETIMO TEIKĖJŲ VEIKLOS PLANINIŲ PATIKRINIMŲ ATLIKIMO TVARKA 

14.	Švietimo teikėjų, vykdančių ikimokyklinio ir (ar) priešmokyklinio, bendrojo ugdymo, programas, išorinį vertinimą, švietimo centrų akreditaciją organizuoja Departamento Vertinimo organizavimo skyrius pagal Lietuvos Respublikos švietimo, mokslo ir sporto ministro patvirtintas tvarkas:
14.1.	ikimokyklinio ir (ar) priešmokyklinio ugdymo programas įgyvendinančių švietimo teikėjų išorinis vertinimas atliekamas vadovaujantis Mokyklų, vykdančių ikimokyklinio ir (ar) priešmokyklinio ugdymo programas, veiklos kokybės išorinio vertinimo organizavimo ir vykdymo tvarkos aprašu, patvirtintu Lietuvos Respublikos švietimo, mokslo ir sporto ministro 2022 m. birželio 2 d. įsakymu Nr. V-908 „Dėl Mokyklų, vykdančių ikimokyklinio ir (ar) priešmokyklinio ugdymo programas, veiklos kokybės išorinio vertinimo organizavimo ir vykdymo tvarkos aprašo patvirtinimo“;  
14.2.	bendrojo ugdymo programas vykdančių švietimo teikėjų išorinis vertinimas atliekamas vadovaujantis Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašu, patvirtintu Lietuvos Respublikos švietimo, mokslo ir sporto ministro 2007 m. balandžio 2 d. įsakymu Nr. ISAK-587 „Dėl Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašo patvirtinimo“; 
14.3.	švietimo centrų akreditacija atliekama vadovaujantis Institucijų, vykdančių mokytojų ir švietimo pagalbą teikiančių specialistų kvalifikacijos tobulinimą, veiklos vertinimo ir akreditacijos taisyklėmis, patvirtintomis Lietuvos Respublikos švietimo, mokslo ir sporto ministro 2006 m. sausio 23 d. įsakymu Nr. ISAK-109 „Dėl Institucijų, vykdančių mokytojų ir švietimo pagalbą teikiančių specialistų kvalifikacijos tobulinimą, veiklos vertinimo ir akreditacijos taisyklių patvirtinimo“. 
15.	Vidurinio ugdymo programų atitiktį akreditacijos kriterijams vertina Departamento valstybės tarnautojai, vadovaudamiesi Vidurinio ugdymo programų akreditacijos kriterijais ir jos vykdymo tvarkos aprašu, patvirtintu Lietuvos Respublikos švietimo, mokslo ir sporto ministro 2004 m. vasario 5 d. įsakymu Nr. ISAK-171 „Dėl Ugdymo programų akreditacijos kriterijų ir jos vykdymo tvarkos aprašo patvirtinimo“.  
16.	Taisyklių 8.3 papunktyje nurodytus patikrinimus atlieka Departamento valstybės tarnautojai, vadovaudamiesi šių Taisyklių III skyriaus 18–27 punktais ir IV–VI skyrių nuostatomis. 
17.	Jei  inicijuojamas Taisyklėse nereglamentuotas vertinimas, patikrinimai atliekami patvirtinus atitinkamas vertinimo tvarkas ir (ar) pakeitus  šias Taisykles.   
18.	Planinio patikrinimo kontrolinį klausimyną rengia Departamento Veiklos kokybės priežiūros skyrius pagal Taisyklių 2 priede pateiktą kontrolinio klausimyno formą. Patikrinimo kontrolinį klausimyną tvirtina Departamento direktorius. Kontrolinis klausimynas skelbiamas viešai, Agentūros interneto svetainėje (www.nsa.smm.lt). 
19.	Planinį patikrinimą atliekantys valstybės tarnautojai turi būti susipažinę ir išanalizavę švietimo teikėjo interneto svetainėje skelbiamą informaciją ir duomenis, sukauptus Taisyklių 7 punkte nurodytose duomenų bazėse ir registruose.
20.	Ne vėliau kaip prieš 10 darbo dienų iki švietimo teikėjo veiklos planinio patikrinimo pradžios Departamento valstybės tarnautojai raštu arba elektroniniu būdu informuoja švietimo teikėją apie numatomą atlikti veiklos planinį patikrinimą, nurodo atliekamo veiklos patikrinimo pagrindą, terminą, dalyką ir pateikia patikrinimo kontrolinį klausimyną bei preliminarų dokumentų, kuriuos švietimo teikėjas turi pateikti veiklos patikrinimo metu, sąrašą. Planinis patikrinimas vykdomas nepaisant to, ar švietimo teikėjas patvirtino pranešimo gavimą, ar ne. 
21.	Planinį švietimo teikėjo veiklos patikrinimą atlieka ne mažiau kaip du valstybės tarnautojai.
22.	Valstybės tarnautojai, atvykę atlikti švietimo teikėjo veiklos planinio patikrinimo, prisistato švietimo teikėjo vadovui ar jo atstovui, parodo valstybės tarnautojo pažymėjimą ir (ar) asmens tapatybę patvirtinantį dokumentą ir pateikia sprendimo atlikti planinį patikrinimą elektroninio dokumento nuorašą.
23.	Švietimo teikėjo veiklos planinio patikrinimo metu valstybės tarnautojai gali laisvai įeiti į tikrinamo švietimo teikėjo teritoriją, pastatus ar patalpas; gauti iš švietimo teikėjo planiniam patikrinimui atlikti reikalingą informaciją ir dokumentus, kuriuos privaloma rengti vadovaujantis teisės aktų reikalavimais; daryti dokumentų kopijas; gauti paaiškinimus žodžiu ir (ar) raštu iš tikrinamo švietimo teikėjo atsakingų asmenų; bendrauti su švietimo teikėjo administracijos nariais, taip pat kitais asmenimis (mokytojais, mokiniais, tėvais (globėjais, rūpintojais), darbuotojais), siekdami išsiaiškinti faktinius duomenis.
24.	Švietimo teikėjo veiklos planinio patikrinimo procedūrų trukmė švietimo įstaigoje – nuo 1 iki 3 darbo dienų. Procedūrų trukmė Agentūros direktoriaus sprendimu gali būti pratęsta 2 darbo dienomis. 
25.	Siekdamas sumažinti priežiūros naštą švietimo teikėjui, Departamentas gali atlikti bendrą veiklos planinį patikrinimą su kitais švietimo teikėjų veiklos priežiūrą atliekančiais subjektais, kurių priežiūros dalykas ir forma yra tarpusavyje susiję. Bendrą veiklos planinį patikrinimą atliekantys subjektai ne vėliau kaip prieš 10 darbo dienų iki planinio patikrinimo pradžios tarpusavyje suderina bendro patikrinimo metu numatomus veiksmus ir tikrintinas konkrečias švietimo teikėjų veiklos sritis, dokumentus ir kitą reikiamą medžiagą, sudaro bendrą patikrinimo kontrolinį klausimyną. Vienu metu gali būti atliekami ne daugiau kaip du švietimo teikėjo veiklos planiniai patikrinimai. 
26.	Jeigu, esant numatytam atitinkamos veiklos srities švietimo teikėjo planiniam patikrinimui, atsiranda būtinybė vykdyti tos pačios veiklos srities patikrinimą neplanine tvarka, tokiu atveju atliekamas neplaninis patikrinimas, o planinis patikrinimas laikomas atliktu ir pakartotinai neatliekamas.
27.	Informacija apie atliekamą planinį patikrinimą su patikrinimu nesusijusiems asmenims negali būti teikiama tol, kol planinis patikrinimas nėra baigtas, išskyrus teisės aktuose nustatytus atvejus, kai šią informaciją privaloma pateikti.
28.	Po licencijos vykdyti formalųjį profesinį mokymą ar sutikimo vykdyti užsienio valstybių ir tarptautinių organizacijų švietimo programas (išskyrus aukštojo mokslo studijų programas) išdavimo šešis mėnesius neatliekami planiniai švietimo teikėjų licencijoje ar sutikime reglamentuotos veiklos patikrinimai.

IV SKYRIUS
PLANINIO PATIKRINIMO UŽBAIGIMAS

29.	Atlikus švietimo teikėjo veiklos planinį patikrinimą švietimo įstaigoje, rezultatai aptariami su švietimo teikėju. Švietimo teikėjas pasirašytinai patvirtina kontroliniame klausimyne esančių duomenų teisingumą.
30.	Švietimo teikėjo veiklos planinio patikrinimo rezultatai įforminami pažyma, kurios forma pateikta Taisyklių 3 priede. Pažymą rengia patikrinimą atlikę valstybės tarnautojai. Pažymoje nurodomi nustatyti teisės aktų pažeidimai, veiklos trūkumai, mažareikšmiai teisės aktų pažeidimai, kurių ištaisyti planinio patikrinimo metu negalima, išvados, siūlymai, terminai pažeidimams ištaisyti.
31.	Švietimo teikėjo veiklos planinio patikrinimo pažyma (su pridedama užpildyto kontrolinio klausimyno kopija) pateikiama tikrintam švietimo teikėjui ir švietimo teikėjo savininko teises ir pareigas įgyvendinančiai institucijai. Už pažymos pateikimą atsakingas planinį patikrinimą atlikęs valstybės tarnautojas. Švietimo teikėjas patvirtina susipažinęs su pažyma elektroniniu parašu arba atsiųsdamas elektroniniu paštu skenuotą ar fotografuotą pasirašytą pažymą.
32.	Švietimo teikėjų, turinčių licenciją vykdyti formalųjį profesinį mokymą, veiklos planinio patikrinimo metu paaiškėjus Profesinio mokymo įstatymo 14 straipsnio 9 dalyje nurodytoms aplinkybėms, apie tai informuojamas Studijų kokybės vertinimo centras, ir terminas nustatytiems pažeidimams ištaisyti pažymoje nenustatomas.
33.	Apie švietimo teikėjų, turinčių Lietuvos Respublikos švietimo, mokslo ir sporto ministro rašytinį sutikimą vykdyti užsienio valstybių ir tarptautinių organizacijų švietimo programas (išskyrus aukštojo mokslo studijų programas), veiklos planinio patikrinimo metu nustatytus teisės aktų pažeidimus informuojama Lietuvos Respublikos švietimo, mokslo ir sporto ministerija.
34.	Pasibaigus pažymoje nurodytiems pažeidimų ištaisymo terminams arba Agentūrai raštu gavus informacijos apie ištaisymą iki nustatyto termino pabaigos, planinį patikrinimą atlikęs valstybės tarnautojas ne ilgiau kaip per 20 darbo dienų įvertina gautą informaciją, prireikus teikia siūlymą skyriaus vedėjui dėl tolesnių veiksmų. 
35.	Dokumentų kopijas, paaiškinimus raštu, užpildytus ir tikrintų švietimo teikėjų pasirašytus kontrolinius klausimynus, kitą su patikrinimu susijusią informaciją saugo planinį patikrinimą atlikusio Departamento skyriaus valstybės tarnautojai vienerius metus. Pažyma saugoma pagal Agentūros Dokumentacijos plane nustatytą terminą.
36.	Departamentas, atsižvelgęs į švietimo teikėjo veiklos planinio patikrinimo rezultatus ar nustatęs teisės aktų pažeidimus, švietimo teikėjams taiko poveikio priemones įstatymų ir jų įgyvendinamųjų teisės aktų nustatyta tvarka. 
37.	Pirmaisiais metais po švietimo teikėjo veiklos pradžios už atliekamo pirmojo planinio patikrinimo metu nustatytus pažeidimus negali būti taikomos poveikio priemonės, susijusios su veiklos ribojimu. Nustačius teisės aktų reikalavimų nesilaikymo, netinkamo taikymo faktą, švietimo teikėjui numatomas ne trumpesnis kaip vieno mėnesio terminas pažeidimams ištaisyti. Išlyga netaikyti poveikio priemonių ir nustatyti terminą pažeidimams ištaisyti netaikoma, jeigu poveikio priemonės yra būtinos ir neišvengiamos siekiant užkirsti kelią žalai teisės normų saugomoms vertybėms atsirasti.

V SKYRIUS
MAŽAREIKŠMIAI TEISĖS AKTŲ PAŽEIDIMAI

38.	Nustatyti teisės aktų reikalavimų pažeidimai priskiriami mažareikšmiams teisės aktų reikalavimų pažeidimams pagal šiuos kriterijus:
38.1.	 žala konkrečia teisės norma saugomoms vertybėms yra labai nedidelė ir pašalinama per planinio patikrinimo laiką;
38.2.	teisės aktų reikalavimų pažeidimas atsirado dėl techninės klaidos ar nežymaus vėlavimo.
39.	Nustačius teisės aktų reikalavimų nesilaikymo ar netinkamo vykdymo faktą, kuris vertintinas kaip mažareikšmis teisės aktų reikalavimų pažeidimas ir kurį galima ištaisyti nedelsiant švietimo teikėjo veiklos priežiūrą atliekančio valstybės tarnautojo akivaizdoje, tokio pažeidimo tyrimas nutraukiamas, įstatymų numatytos poveikio priemonės neskiriamos, o švietimo teikėjui pareiškiama žodinė pastaba. Tais atvejais, kai mažareikšmio teisės aktų reikalavimų pažeidimo nedelsiant ištaisyti negalima švietimo teikėjo veiklos priežiūrą atliekančio valstybės tarnautojo akivaizdoje, mažareikšmis teisės aktų reikalavimų pažeidimas įrašomas Švietimo teikėjo veiklos patikrinimo pažymoje ir nustatomas ne trumpesnis kaip 3 ir ne ilgesnis kaip 5 darbo dienų terminas pažeidimui pašalinti, kuris gali būti pratęstas vieną kartą.
40.	Teisės aktų reikalavimų nesilaikymo arba netinkamo laikymosi faktas negali būti laikomas mažareikšmiu pažeidimu, jeigu nustatoma, kad švietimo teikėjas du ar daugiau kartų per metus padarė tos pačios rūšies pažeidimą. Tos pačios rūšies pažeidimas šiose Taisyklėse suprantamas kaip tokio paties reikalavimo, numatyto tame pačiame teisės akte, nesilaikymas, netinkamas laikymasis.

VI SKYRIUS
TIKRINAMO ŠVIETIMO TEIKĖJO TEISĖS IR PAREIGOS

41.	Tikrinamo švietimo teikėjo teisės:
41.1.	gauti konsultaciją ar kitą informaciją teisės aktų reikalavimų taikymo klausimais pagal Departamento kompetenciją (kiek tai netrukdo siekti planinio patikrinimo tikslų);
41.2.	reikalauti, kad valstybės tarnautojas prisistatytų ir pateiktų dokumentus, patvirtinančius savo įgaliojimus;
41.3.	susipažinti su sprendimu atlikti planinį patikrinimą;
41.4.	dalyvauti planinio patikrinimo metu tikrinant faktines aplinkybes;
41.5.	švietimo teikėjo veiklos planinio patikrinimo metu susipažinti su surinkta informacija, pateikti įrodymus, per 3 darbo dienas duoti paaiškinimus raštu;
41.6.	neteikti dokumentų, jeigu tuos pačius dokumentus jis yra pateikęs kitam veiklos priežiūrą atliekančiam subjektui. Atsisakydamas teikti dokumentus, švietimo teikėjas turi raštu nurodyti, kokiam priežiūrą atliekančiam subjektui šie dokumentai yra pateikti;
41.7.	kreiptis į Agentūrą dėl valstybės tarnautojų įgaliojimų viršijimo ar kitų neteisėtų veiksmų;
41.8.	švietimo teikėjas turi teisę apskųsti planinio patikrinimo rezultatus Viešojo administravimo įstatymo nustatyta tvarka Agentūros direktoriui arba kitų įstatymų, reglamentuojančių ginčų, kylančių iš administracinių teisinių santykių, nagrinėjimą, nustatyta tvarka išankstinio ginčų nagrinėjimo ne teismo tvarka institucijai arba administraciniam teismui.
42.	Tikrinamo švietimo teikėjo pareigos: 
42.1.	įsileisti prisistačiusius valstybės tarnautojus į švietimo veiklos vykdymo vietą, patalpas ir sudaryti sąlygas jų darbui;
42.2.	netrukdyti valstybės tarnautojams atlikti planinio patikrinimo veiksmų; 
42.3.	valstybės tarnautojams paprašius, teikti paaiškinimus žodžiu ir (ar) raštu; 
42.4.	valstybės tarnautojų prašymu pateikti planiniam patikrinimui atlikti reikalingą informaciją ir dokumentus arba jų kopijas; nesant galimybių pateikti planinio patikrinimo metu arba vykdant planinį patikrinimą nuotoliniu būdu – juos pateikti elektroniniu būdu per 3 darbo dienas;
42.5.	teikti teisingą ir išsamią informaciją. 

VII SKYRIUS
BAIGIAMOSIOS NUOSTATOS

43.	Departamentas tarpusavyje keičiasi su kitais priežiūrą atliekančiais subjektais jiems suteiktiems įgaliojimams įgyvendinti būtinais dokumentais ir kita informacija, kurią jiems yra pateikę švietimo teikėjai. 
44.	Valstybės tarnautojas privalo nusišalinti nuo sprendimų rengimo, svarstymo ar priėmimo dėl švietimo teikėjo veiklos planinių patikrinimų, kurie yra susiję su jo privačiais interesais Lietuvos Respublikos viešųjų ir privačių interesų derinimo įstatymo nustatyta tvarka.
45.	Valstybės tarnautojai privalo laikytis asmens duomenų teisinę apsaugą reglamentuojančių teisės aktų reikalavimų.
46.	Valstybės tarnautojai už savo veiksmus ar neveikimą, pažeidę šių Taisyklių reikalavimus, atsako Lietuvos Respublikos teisės aktų nustatyta tvarka.
47.	Planinių patikrinimų rezultatai naudojami apibendrinamojo, analitinio pobūdžio reikmėms.
48.	Aktuali informacija, susijusi su švietimo teikėjų veiklos priežiūra, skelbiama Agentūros interneto svetainėje (www.nsa.smm.lt), skyrelyje „Švietimo teikėjų veiklos valstybinė priežiūra“ (https://www.nsa.smm.lt/istaigu-vertinimas/valstybine-svietimo-prieziura). 
_____________________
 

Švietimo teikėjų (išskyrus aukštąsias mokyklas) 
veiklos planinių patikrinimų taisyklių
1 priedas


(Metinio švietimo teikėjų veiklos planinių patikrinimų plano forma)

PATVIRTINTA
Nacionalinės švietimo agentūros direktoriaus 
20___ m. _____________d. įsakymu Nr.____


KOKYBĖS VERTINIMO DEPARTAMENTO ___________ METŲ ŠVIETIMO TEIKĖJŲ VEIKLOS PLANINIŲ PATIKRINIMŲ PLANAS            

	Eil. Nr.
	Patikrinimo tema, tikrinamos veiklos sritys (aspektai)


	Planuojamas patikrinimo laikas
	Tikrinamų švietimo teikėjų imtis

	Už patikrinimo organizavimą ir vykdymą atsakingi
	Tikrinamas švietimo teikėjas


	
	
	I ketv.
(1, 2, 3 mėn.)
	II ketv.
(4, 5, 6 mėn.)
	III ketv.
(7, 8, 9 mėn.)
	IV ketv.
(10, 11, 12 mėn.)
	
	Departamento padalinys

	Valstybės tarnautojo vardas, pavardė
	

	1
	2
	3 
	4
	5
	6 
	7
	8
	9
	10 

	
	
	
	
	
	
	
	
	
	

	
	
	
	
	
	
	
	
	
	




Švietimo teikėjų (išskyrus aukštąsias 
mokyklas) veiklos planinių patikrinimų 
taisyklių
2 priedas

(Švietimo teikėjo veiklos planinių patikrinimų kontrolinio klausimyno forma)

TVIRTINU
Kokybės vertinimo departamento 
direktorius 
__________________________
(vardas, pavardė)



ŠVIETIMO TEIKĖJO VEIKLOS PLANINIO PATIKRINIMO 
KONTROLINIS KLAUSIMYNAS

20____m. _______________d. Nr. 

	
BENDRA INFORMACIJA

Patikrinimo teisinis pagrindas: ____________________________________________________
(nurodyti Agentūros direktoriaus įsakymą)
Tikrinamas švietimo teikėjas: ________________________________________________________
(pavadinimas, patikrinimo vietos adresas)
_______________________________________________________________________________

Patikrinimo trukmė: nuo 20___ m. __________ mėn. ____ d. iki 20__ m. ___________ mėn. __ d.


	Patikrinimą atliekantis Agentūros padalinys ir patikrinimą vykdantys valstybės tarnautojai

	_______________________________________________
_______________________________________________
_______________________________________________

	Patikrinime dalyvavę švietimo teikėjo atstovai
(pareigos, vardas, pavardė, telefono numeris)

	____________________________________________
_____________________________________________

	Patikrinimo data

	_____________________________________



	Eil. Nr.
	Teisės akto reikalavimas

	Atitiktis reikalavimams
	Pastabos**

	
	
	Taip
	Ne
	Neaktualu
	

	1.
	Kontrolinis klausimas (*)
	
	
	
	

	2.
	Kontrolinis klausimas (*)
	
	
	
	

	3.
	Kontrolinis klausimas (*)
	
	
	
	


(*) Nurodomas teisės akto numeris, punktas iš teisės aktų sąrašo, pateikto skyrelyje TEISĖS AKTAI, REGLAMENTUOJANTYS PATIKRINIMO SRITĮ.
** Lentelėje pastabų skiltyje rašomas pastabos eil. Nr., o skyrelyje PASTABOS rašomas pastabos Nr. ir visas pastabos tekstas.

PASTABOS
1.
2.
3.
Klausimyną užpildė:
	___________________________
(Patikrinimą atlikusio valstybės tarnautojo pareigos)   	
	_______________
(parašas)        	
	______________________________
(vardas, pavardė)

	____________________________
(Patikrinimą atlikusio valstybės tarnautojo pareigos)   	
	_______________
(parašas)        	
	______________________________
(vardas, pavardė)


	___________________________
(Patikrinimą atlikusio valstybės tarnautojo pareigos)
	________________
(parašas)
	______________________________
(vardas, pavardė)


	Patvirtinu, kad duomenys teisingi:
____________
(Data)       	
	
	

	___________________________
(Tikrinto švietimo teikėjo atstovo pareigos)       	
	_______________
(parašas)        	
	__________________________
(vardas, pavardė)



TEISĖS AKTAI, REGLAMENTUOJANTYS PATIKRINIMO SRITĮ
1.	
2.	
3.	
_______________________________



Švietimo teikėjų (išskyrus aukštąsias 
mokyklas) veiklos planinių patikrinimų 
taisyklių 
3 priedas

20__ m. _______________d. Nr.
Vilnius

Bendroji informacija (planinio patikrinimo pagrindas, patikrinimą vykdę valstybės tarnautojai, kada lankėsi pas teikėją, trumpa informacija apie teikėją ir kt.).

Švietimo teikėjo veiklos patikrinimo rezultatai:
◻ teisės aktų pažeidimų nenustatyta;
◻ nustatyti teisės aktų pažeidimai:

	Eil. Nr.
	Teisės akto pavadinimas
	Punktas
	Pažeidimo esmė

	1.
	
	
	

	2.
	
	
	

	3.
	
	
	



◻ veiklos trūkumų nenustatyta;
◻ nustatyti veiklos trūkumai: _______________________________________________________
________________________________________________________________________________________________________________________________________________________________

◻ mažareikšmių teisės aktų pažeidimų, kurių negalima ištaisyti patikrinimo metu, nenustatyta;
◻ nustatyti mažareikšmiai teisės aktų pažeidimai, kurių negalima ištaisyti patikrinimo metu: ____
________________________________________________________________________________________________________________________________________________________________

Išvados:

Siūlymai:

Nurodymai: 
Prašome nustatytus teisės aktų pažeidimus ir (ar) veiklos trūkumus ištaisyti per ___ darbo dienų nuo šios pažymos gavimo dienos.

Apie priimtus sprendimus teisės aktų pažeidimams ir (ar) veiklos trūkumams pašalinti raštu informuoti Nacionalinės švietimo agentūros Kokybės vertinimo departamentą.

Prašome nustatytus mažareikšmius teisės aktų pažeidimus ištaisyti per ___ darbo dienas nuo pažymos gavimo dienos ir elektroniniu paštu informuoti Nacionalinės švietimo agentūros Kokybės vertinimo departamentą.

	__________________________(Patikrinimą atlikusio valstybės
tarnautojo pareigos)       	
	______________________
(parašas)           	
	_________________________________________
(vardas, pavardė)

	__________________________
(Patikrinimą atlikusio valstybės
tarnautojo pareigos)      	
	______________________
(parašas)           	
	_________________________________________
(vardas, pavardė)

	__________________________
(Patikrinimą atlikusio valstybės
tarnautojo pareigos)
	______________________
(parašas)
	_________________________________________
(vardas, pavardė)

	Susipažinau:
(Data)          	
	
	

	__________________________
(Tikrinto švietimo teikėjo
atstovo pareigos)
	______________________
(parašas)           	
	_________________________________________
(vardas, pavardė)



______________________________

